Fikk økonomisk hjelp av Silva og Alonso - på vei mot historisk sesong
Et kommersielt samarbeid med Norsk Tipping Fra avstand kan hjemmedraktene til Eibar ligne på Barcelonas, og de har samme kallenavn som Arsenal. «Los Armeros» - «The Gunners», men der stopper også de fleste likhetstrekkene mellom Eibar og andre klubber på toppnivå. Fotballklubben fra den lille byen i Baskerland helt nord i Spania har rundt 27.500 innbyggere - snaut 100 ganger færre enn det bor i hovedstaden Madrid, ble før forrige sesong den minste klubben til å rykke opp til La Liga. Et opprykk de sikret med det minste budsjettet i Segunda Division - rundt 32 millioner kroner - sesongen etter at de rykket opp fra Segunda B.Men opprykket skapte ikke bare glede blant byens innbyggere, men også et enormt hodebry. Klubben hadde ikke nok egenkapital til å rykke opp. Rundt 17 millioner (etter dagens valuta) manglet klubben. For en lov sier nemlig at alle klubber må ha egenkapital på minst 25 prosent av gjennomsnittsutgiftene til alle lagene i ligaen de spiller i (de to med størst og de to med lavest utgifter tas bort). På nivå to i Spania oppfylte ikke den lille klubben kravet. Men da tidligere Eibar-spillere som Manchester Citys David Silva og Bayern München-spiller Xabi Alonso frontet saken og donerte penger til sin tidligere klubb, fikk en hel fotballverden øyne opp for Eibar. Aksjonærer og frivillige fra rundt 40 land stilte villig opp for å hjelpe klubben, som dermed fikk lov til å debutere i La Liga. Men eventyret så ut til å bli kortvarig. Eibar endte på 18. plass i debutsesongen, og forberedte seg på en retur til Segunda Division. Men i tolvte time reddet de plassen. Elche ble degradert på grunn av for dårlig økonomi, og Eibar beholdt plassen. Klubben, som forrige sesong hadde et budsjett på rundt 180 millioner kroner - satt i perspektiv rundt tre prosent av Barcelonas budsjett forrige sesong, har virkelig vist seg plassen verdig.Når den spanske sesongen nærmer seg halvspilt ligger Eibar på en imponerende niendeplass - ti poeng bak Real Madrid på tredjeplass. I tillegg skrives det stadig nye kapitler i eventyret om den lille klubben. I kveld spiller de for første gang en 8-delsfinale i Copa del Rey - i veien for en kvartfinale står Las Palmas. Noe som må sies å være en meget overkommerlig motstander. Las Palmas kjemper i bunnen av La Liga, og har ikke vunnet en eneste bortekamp denne sesongen - hverken i serie- eller cup. Den første av to 8-delsfinaler spilles på Eibars hjemmebane, Ipurua Munucipal stadion, som rommer drøyt 6000 tilskuere. Med andre ord kan en fullsatt Ipurua Munucipal stadion fylle Camp Nou 15 ganger - før Barcelonas hjemmebane er fullsatt. Vertene har kommet seg tilbake på vinnersporet etter en liten formdupp, og står med seks poeng på sine to siste seriekamper. I tillegg slo de Las Palmas 2-0 da lagene møttes i oktober. Med gjestenes svake bortestatistikk tror vi eventyret fortsetter for Eibar, og de får med seg et godt utgangspunkt før returoppgjøret. Oddsen for hjemmeseier er 1,75. Kampen har spillestopp 20.25. Her kan du lese våre vurderinger av dagens øvirge oddsobjekter KOMMERSIELT SAMARBEID VG har et kommersielt samarbeid med Norsk Tipping, som innebærer at VG får en andel av inntektene fra spill i regi av tippeselskapet på våre plattformer. Norsk Tipping har ingen innflytelse på temavalg eller innhold, som er utelukkende basert på redaksjonelle vurderinger.
Det skrives stadig nye kapitler i eventyret om Askeladden i spansk fotball. Nå jakter Eibar en historisk kvartfinalebillett i Copa del Rey.